Diari Oficial de la Generalitat Valenciana


Sumari del DOGV 9590, del 08-05-2023 (2023/4866)

RESOLUCIÓ de 3 de maig de 2023, de la Direcció General de Formació Professional i Ensenyaments de Règim Especial, per la qual es convoquen les proves d'accés de caràcter específic i es determina el calendari, procediment d'admissió i matriculació per a cursar els ensenyaments esportius de règim especial en els centres públics de la Comunitat Valenciana durant el curs acadèmic 2023-2024.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9590

Data del DOGV
:   08-05-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/4866


Data del document
:   03-05-2023

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * centre d'ensenyament

RESOLUCIÓ de 3 de maig de 2023, de la Direcció General de Formació Professional i Ensenyaments de Règim Especial, per la qual es convoquen les proves d'accés de caràcter específic i es determina el calendari, procediment d'admissió i matriculació per a cursar els ensenyaments esportius de règim especial en els centres públics de la Comunitat Valenciana durant el curs acadèmic 2023-2024. [2023/4866]  
La Llei orgànica 2/2006, de 3 de maig, d'educació, integra els ensenyaments esportius dins de l'oferta del sistema educatiu actual, els dona la consideració d'ensenyaments de règim especial, i regula els seus aspectes fonamentals a través del capítol VIII del títol I.  
El Reial decret 1363/2007, de 24 d'octubre, pel qual s'estableix l'ordenació general dels ensenyaments esportius de règim especial, reconeix i impulsa els ensenyaments esportius, ja que apareixen configurats, per primera vegada, amb el mateix tractament que els altres ensenyaments del sistema educatiu, i el Decret 132/2012, de 31 d'agost, del Consell, regula els ensenyaments esportius de règim especial en la Comunitat Valenciana.  
El Reglament general de protecció de dades (RGPD), Reglament (UE) 2016/679, del Parlament Europeu i del Consell, de 27 d'abril de 2016, i la Llei orgànica 3/2018, de 5 desembre, de protecció de dades personals i garantia dels drets digitals, introdueixen una sèrie de canvis i novetats als quals és necessari adaptar els actuals tractaments. L'RGPD esmenta expressament la necessitat que s'apliquen mesures tècniques i organitzatives apropiades pel responsable, amb la finalitat de garantir que el tractament és conforme al que es disposa en el reglament.  
  
Així mateix, els centres hauran d'atendre el capítol III de la Llei 23/2018, de 29 de novembre, de la Generalitat, d'igualtat de les persones LGTBI (DOGV 8436, 03.12.2018); el Decret 104/2018, de 27 de juliol, del Consell, pel qual es desenvolupen els principis d'equitat i d'inclusió en el sistema educatiu valencià (DOGV 8456, 07.08.2018), i la Llei 26/2018, de 21 de desembre, de la Generalitat, de drets i garanties de la infància i adolescència (DOGV 8450, 24.12.2018) i la normativa de desplegament corresponent.  
La Resolució de 14 de febrer de 2019, de la Secretaria Autonòmica d'Educació i Investigació, per la qual es dicten instruccions davant de diversos supòsits de no convivència dels progenitors per motius de separació, divorci, nul·litat matrimonial, ruptura de parelles de fet o situacions anàlogues, i d'aplicació en els centres docents sostinguts amb fons públics d'ensenyaments no universitaris de la Comunitat Valenciana.  
  
Atenent la Resolució de 16 de març de 2021, de la Direcció General de Formació Professional i Ensenyaments de Règim Especial, per la qual es normalitza la documentació per a la gestió administrativa dels ensenyaments esportius de règim especial en l'àmbit de la Comunitat Valenciana (DOGV 9048, 25,03,2021).  
D'acord amb els diferents reials decrets de les titulacions de les modalitats esportives que es podran cursar en el curs 2023-2024 en els centres públics de la Comunitat Valenciana: atletisme, busseig esportiu, futbol, futbol sala, salvament i socorrisme. Per tot això, i en virtut de les facultats que em confereix el Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, resolc:  
  
Primer  
Convocar les proves de caràcter específic per a l'accés a les diferents modalitats i cicles dels ensenyaments esportius, que es cursen en els centres públics de la Comunitat Valenciana amb ensenyaments esportius de règim especial corresponent al curs 2023-2024.  
  
1.1. Terminis d'inscripció i realització de les proves  
1.1.1. Període d'inscripció: del 17 de juliol de 2023 al 4 de setembre de 2023, ambdós inclosos.  
1.1.2. Publicació llista provisional d'admesos: 5 de setembre de 2023 en els taulers d'informació i en la pàgina web dels diferents centres públics autoritzats a cursar aquests ensenyaments esportius de règim especial.  
1.1.3. Termini de reclamació i llista provisional: del 6 al 8 de setembre de 2023.  
1.1.4. Publicació llista definitiva d'admesos: 11 de setembre de 2023 en els taulers d'informació i en la pàgina web dels diferents centres públics autoritzats a impartir aquests ensenyaments esportius de règim especial.  
1.1.5. El període de realització de la prova específica de cada modalitat serà del 12 al 15 de setembre de 2023, ambdós inclosos.  
1.1.6. Termini de reclamació de la prova específica: 18 i 19 de setembre de 2023.  
1.1.7. La data exacta, el lloc de realització i l'horari de cada prova seran comunicats pel centre que imparteix l'ensenyament corresponent on s'oferisquen les diferents modalitats esportives. Aquesta informació es podrà consultar en la pàgina web dels centres. Per a conéixer els centres i les modalitats esportives autoritzades, es podrà consultar la pàgina web:  
https://ceice.gva.es/va/web/ensenanzas-regimen-especial/ensenanzas-deportivas  
1.1.8. El resum del calendari establit en el present apartat s'adjunta com a annex I de la present resolució.  
1.1.9. Els centres podran convocar les proves de caràcter específic fora del període establit en el punt anterior i de manera excepcional únicament en el període següent:  
- Del 17 al 28 de juliol de 2023, ambdós inclusivament.  
En aquest cas s'haurà de sol·licitar a la direcció territorial d'Educació corresponent, justificant-ne els motius, i comptant sempre amb l'informe favorable de la Inspecció d'Educació.  
1.2. Sol·licituds  
1.2.1. Les sol·licituds d'inscripció degudament emplenades s'entregaran en els diferents centres públics autoritzats d'ensenyaments esportius de règim especial, segons el model corresponent que s'adjunta com a annex III de la Resolució de 16 de març de 2021, de la Direcció General de Formació Professional i Ensenyaments de Règim Especial. S'acompanyarà amb una fotocòpia compulsada del DNI, NIE o document acreditatiu d'identitat, fotocòpia compulsada del requisit acadèmic i certificat mèdic oficial, d'acord amb en l'imprés editat pel Consell General del Col·legi Oficial de Metges, de fa poc (màxim 2 mesos) i en el qual conste: que no es pateix cap malaltia que li impedisca presentar-se a aquesta prova, haurà d'estar vacunat/ada contra el tètanus, i haurà de comptar amb les condicions psicofísiques necessàries per a la realització de les proves físiques establides per a l'accés a les titulacions de tècnic o tècnica esportius o tècnic o tècnica esportius superiors en la modalitat corresponent.  
  
Els sol·licitants abonaran les taxes i els preus públics establits en la legislació vigent utilitzant el model 046, disponible en el lloc web: https://atv.gva.es/va/tributos-impuestos-declaraciones-tasas-046-conseducacion  
1.2.2. De conformitat amb la normativa reguladora vigent, es retornaran les taxes sempre que es renuncie a la prestació o servei dins del període de matriculació o inscripció establit en la convocatòria, o dins del període d'esmena de les llistes d'admesos. Fora d'aquests terminis, haurà d'acreditar-se causa de força major. En tot cas, no haurà d'haver-se fet ús del servei o prestació.  
El procediment per a la devolució de les taxes serà:  
a) Sempre que es donen els requisits establits en la normativa vigent, es podrà sol·licitar la devolució de la taxa per mitjans telemàtics en el següent enllaç: http://ceice.gva.es/va/web/ensenanzas-regimen-especial/devolucio-taxes2  
b) Llevat que s'indique expressament el contrari, la presentació telemàtica de la sol·licitud de devolució d'ingressos indeguts comportarà l'autorització a l'administració competent perquè realitze la notificació de la resolució d'aquesta sol·licitud per mitjans electrònics.  
1.2.3. La direcció dels centres docents podrà designar el professorat dels diferents departaments que intervenen en la formació d'ensenyaments esportius per a orientar les persones interessades en la realització de les proves. Aquesta orientació tindrà per objecte informar sobre el calendari, estructura, continguts, criteris d'avaluació i possibilitat d'exempció d'aquestes proves, amb la finalitat de garantir la correcta informació a les persones participants en les proves d'accés. En tot cas, la direcció dels centres docents publicarà en la web del centre un correu electrònic (general o específic) mitjançant el qual es puga atendre les qüestions derivades d'aquestes proves.  
  
1.3. Prova d'accés adaptada a les persones que acrediten situació de discapacitat  
De conformitat amb la disposició addicional tercera del Reial decret 1363/2007, de 24 d'octubre, pel qual s'estableix l'ordenació general dels ensenyaments esportius de règim especial, i l'article 28 del Decret 132/2012, de 31 d'agost, del Consell, pel qual es regulen els ensenyaments esportius de règim especial a la Comunitat Valenciana, la conselleria competent en matèria d'educació articularà el mecanisme necessari, amb la inclusió d'assessors experts o la petició d'informes, perquè el tribunal de les proves d'accés de caràcter específic puga valorar si el grau de discapacitat i les limitacions que porta aparellades possibilita cursar amb aprofitament els ensenyaments, aconseguir les competències corresponents al cicle de què es tracte i exercir la professió.  
  
En aquest sentit, les persones amb discapacitat hauran d'adjuntar el corresponent certificat del dictamen del reconeixement del grau de minusvalidesa emés pels centres de valoració i orientació de discapacitats adscrits a la conselleria competent en matèria de benestar social, perquè el tribunal designat valore si aquest grau de minusvalidesa els permetrà cursar amb aprofitament els ensenyaments en les especialitats que es disposen en aquesta resolució.  
El tribunal adaptarà, si és el cas, els requisits i proves d'accés de caràcter específic que hagen de superar els aspirants que, en tot cas, hauran de respectar l'essencial dels objectius fixats en la present resolució.  
  
1.4. Exempció  
Quedaran exempts de la prova específica d'accés a aquests ensenyaments els qui acrediten les condicions que estableix la disposició transitòria segona, punt dos, del Reial decret 1363/2007, de 24 d'octubre, pel qual s'estableix l'ordenació general dels ensenyaments esportius de règim especial, i l'article 21 del Decret 132/2012, de 31 d'agost, del Consell, pel qual es regulen els ensenyaments esportius de règim especial a la Comunitat Valenciana, que dicta que d'acord amb el que es preveu en els articles 67 i 85 de la Llei orgànica 2/2006, de 3 de maig, d'educació, i en l'article 53 de la Llei 10/1990, de 15 d'octubre, de l'esport, les persones que acrediten la condició d'esportista d'alt nivell, esportista d'alt rendiment o esportista d'elit estaran exemptes de complir els requisits de caràcter específic per a tindre accés als ensenyaments esportius en la modalitat o especialitat corresponent.  
  
De la mateixa manera es tindrà en compte el que disposa l'article 13 del Decret 39/2020, de 20 de març, del Consell, de mesures de suport a esportistes d'elit i al personal tècnic, entrenador, arbitral i jutge d'elit de la Comunitat Valenciana.  
  
1.5. Tribunal  
1.5.1. Les proves de caràcter específic seran organitzades, controlades i avaluades per un tribunal que serà nomenat per la direcció territorial d'Educació corresponent.  
1.5.2. Els centres sol·licitaran a la direcció territorial d'Educació corresponent, amb almenys quinze dies d'antelació a la celebració de les proves, la designació del tribunal, que inclourà la proposta del secretari o secretària i dels examinadors o examinadores previstos en la normativa corresponent per a cada especialitat.  
La sol·licitud haurà d'informar de la data, el lloc de celebració i el nivell de la modalitat o especialitat esportiva a la qual va dirigida, d'acord amb el model establit en l'annex II de la Resolució de 16 de març de 2021, de la Direcció General de Formació Professional i Ensenyaments de Règim Especial.  
La Direcció Territorial d'Educació, una vegada estudiada la proposta, nomenarà el tribunal avaluador. La presidència serà exercida per un inspector o inspectora d'Educació, tal com estableix l'article 25 del Decret 132/2012, de 31 d'agost, del Consell, pel qual es regulen els ensenyaments esportius de règim especial a la Comunitat Valenciana, i actuarà com a secretari o secretària la persona designada per qui exercisca la presidència de la comissió avaluadora, vista la proposta del centre.  
El tribunal estarà compost per un president o presidenta i per quatre vocals (avaluadors i avaluadores). Aquests últims seran preferentment membres de l'equip educatiu que impartirà els mòduls d'ensenyament esportiu per al qual es realitza la prova específica. La presidència serà exercida per un inspector o inspectora d'educació i exercirà la secretaria la persona de menor edat que ocupe una vocalia. A proposta del president o presidenta, podran incorporar-se al tribunal els assessors que es consideren necessaris en funció dels ensenyaments als quals desitge accedir i del nombre d'inscrits.  
1.5.3. La funció de la presidència del tribunal serà garantir que el desenvolupament de les proves d'accés es realitze de conformitat amb el que s'estableix en aquesta resolució.  
1.5.4. El secretari o secretària tindrà com a funció alçar l'acta del desenvolupament de les proves, i certificar que aquesta s'até al que s'ha establit. També realitzarà les funcions del president o presidenta, en la seua absència.  
1.5.5. La realització de les proves pels aspirants la valoraran els vocals (avaluadors i avaluadores) del tribunal, de manera privada i independent i seguint els criteris establits per a cada cas.  
1.5.6. Les persones que actuen com a vocals en les proves d'accés hauran d'estar en possessió de la titulació marcada en els diferents reials decrets de les modalitats esportives autoritzades a la Comunitat Valenciana.  
1.5.7. En la primera part de les proves, també podran exercir la funció d'avaluadors els membres del tribunal que acrediten la llicenciatura en Ciències de l'Activitat Física i de l'Esport o qualsevol altra que haja sigut declarada equivalent o homologada amb aquesta.  
1.5.8. La seu de cada tribunal de les diferents especialitats esportives estarà situada en les dependències del centre.  
1.5.9. Els membres del tribunal estaran subjectes a les causes d'abstenció i recusació que indiquen els articles 23 i 24 de la Llei 40/2015, d'1 d'octubre, de règim jurídic del sector públic, així com a la Llei 39/2015, d'1 d'octubre, del procediment administratiu comú de les administracions públiques.  
1.5.10. El centre haurà d'aportar al president o a la presidenta del tribunal, i de manera obligatòria, amb almenys 48 hores d'antelació, la designació del tribunal (annex II), les sol·licituds individuals de tot l'alumnat inscrit (annex III) i la relació nominal de les persones inscrites a la prova (annex XI), de la Resolució de 16 de març de 2021, de la Direcció General de Formació Professional i Ensenyaments de Règim Especial.  
1.6. Desenvolupament de les proves  
1.6.1. Tots els aspirants hauran d'acreditar la seua personalitat amb el DNI/NIE, o un altre document oficial identificatiu, i aportar els originals de la documentació presentada en la sol·licitud, per a ser acarada a petició del tribunal.  
1.6.2. Durant la realització de les proves, els membres del tribunal vetlaran perquè tots els participants complisquen degudament les condicions assenyalades per al recorregut, i es podrà desqualificar, i per tant no deixar concloure la prova, aquells participants que cometen alguna irregularitat amb intenció d'engany.  
1.6.3. Els aspirants tindran una sola oportunitat per a efectuar cada exercici, i actuaran de manera individual, seguint l'ordre de participació que establirà el tribunal.  
1.6.4. El tribunal publicarà el mateix dia de la prova, prèviament a la realització d'aquesta i per a coneixement dels aspirants, els itineraris, els temps de referència i l'ordre de participació.  
1.6.5. La prova de caràcter específic i requisits esportius per a l'accés als ensenyaments de tècnic o tècnica esportius i/o tècnic o tècnica esportius superiors de les diferents especialitats seran els que estableix el reial decret que crea la titulació corresponent.  
1.7. Avaluació final  
1.7.1. En la prova de caràcter específic d'accés només es concedirà la qualificació d'apte o no apte. Per a aconseguir la qualificació d'apte els aspirants hauran de superar les parts que la componen.  
1.7.2. La superació de la prova de caràcter específic tindrà efectes en tot l'àmbit de l'Estat i tindrà una vigència de díhuit mesos comptats a partir de la data de terminació d'aquella.  
1.7.3. El tribunal estendrà el certificat acreditatiu corresponent segons l'annex V de la Resolució de 16 de març de 2021, de la Direcció General de Formació Professional i Ensenyaments de Règim Especial.  
  
1.8. Procediment de reclamació  
1.8.1. Els resultats seran publicats en els taulers d'informació i la pàgina web del centre que impartisca els ensenyaments.  
En la publicació d'aquestes i altres llistes, el centre garantirà la privacitat de les persones que s'hi detallen, mitjançant procediments d'anonimització de les dades personals, de manera que únicament s'indicarà la inicial del nom i els cognoms i les 4 últimes xifres del DNI, NIE o document acreditatiu d'identitat requerit.  
1.8.2. Els aspirants podran presentar, sobre les qualificacions obtingudes, les reclamacions que consideren oportunes. Per a això hauran de seguir el procediment establit en l'Ordre 32/2011, de 20 de desembre, de la Conselleria d'Educació, Formació i Ocupació, per la qual es regula el dret de l'alumnat a l'objectivitat en l'avaluació, i s'estableix el procediment de reclamació de qualificacions obtingudes i de les decisions de promoció, de certificació o d'obtenció del títol acadèmic que corresponga (DOGV 28.12.2011).  
1.8.3. La presidència del tribunal remetrà a la direcció territorial d'Educació, Cultura i Esport corresponent un informe sobre les reclamacions presentades, així com del resultat d'aquestes i de les observacions que puguen ser rellevants per a futures actuacions.  
1.9. Custòdia i arxiu de documents  
Les actes seran arxivades i custodiades per cadascun dels centres que impartisquen els ensenyaments esportius de règim especial, segons l'annex IV de la Resolució de 16 de març de 2021, de la Direcció General de Formació Professional i Ensenyaments de Règim Especial.  
  
Segon  
Aprovar el calendari i el procediment per a l'admissió de sol·licituds i matriculació per a cursar les diferents titulacions i cicles en els centres públics durant el curs 2023-2024.  
1. Calendari i procediment per a l'admissió de sol·licituds i formalització de la matrícula per a cursar ensenyaments esportius de règim especial de les diferents modalitats autoritzades per al curs 2023-2024. La formalització de la matrícula estarà condicionada a la superació de la prova d'accés per als cicles i modalitats que així ho requerisquen.  
  
1.1. Termini de sol·licitud d'admissió  
1.1.1. El període de sol·licitud d'admissió serà únic per a tot l'alumnat i es formalitzarà del 17 de juliol de 2023 al 5 de setembre de 2023, ambdós inclosos.  
1.1.2. El resum del calendari establit en el present apartat s'adjunta com a annex I de la present resolució.  
1.2. Documentació  
1.2.1. Per a cursar els ensenyaments del cicle inicial, els sol·licitants presentaran, en el centre públic autoritzat en la modalitat esportiva corresponent, la sol·licitud que figura com a annex VII de la Resolució de 16 de març de 2021, de la Direcció General de Formació Professional i Ensenyaments de Règim Especial, juntament amb la documentació requerida.  
1.2.2. Per a cursar els ensenyaments del cicle final, les persones sol·licitants presentaran, en el centre públic autoritzat en la modalitat esportiva corresponent, la sol·licitud que figura com a annex VIII de la Resolució de 16 de març de 2021, de la Direcció General de Formació Professional i Ensenyaments de Règim Especial, juntament amb la documentació requerida.  
1.2.3. Per a cursar els ensenyaments del cicle superior, els sol·licitants presentaran, en el centre públic autoritzat en la modalitat esportiva corresponent, la sol·licitud que figura com a annex IX en la Resolució de 16 de març de 2021, de la Direcció General de Formació Professional i Ensenyaments de Règim Especial, juntament amb la documentació requerida.  
1.3. Criteris d'admissió  
En el procediment d'admissió en els ensenyaments impartits en centres docents públics es tindrà en compte el següent:  
1.3.1. De conformitat amb l'article 47 de la Llei 26/2018, de 21 de desembre, de la Generalitat, de drets i garanties de la infància i l'adolescència, els xiquets, xiquetes i adolescents en acolliment residencial, en acolliment familiar o en guarda amb finalitats d'adopció tindran prioritat en l'accés al centre educatiu d'ensenyament postobligatori.  
1.3.2. En el cas que el nombre de les sol·licituds d'admissió siga superior al nombre de places oferides, s'aplicaran els criteris d'admissió establits en el present punt.  
1.3.3. Per a l'accés al cicle inicial de grau mitjà, s'aplicaran aquests criteris, per ordre de prelació:  
a) La nota mitjana de l'expedient acadèmic en l'Educació Secundària Obligatòria (o titulació equivalent) de cada aspirant.  
b) Els sol·licitants que hagen superat la prova de caràcter específic d'accés en la convocatòria d'aquesta resolució, excepte en el cas dels cicles de futbol o futbol sala, que seran ordenats per la qualificació obtinguda en la segona part de la prova.  
c) Els sol·licitants que hagen superat la prova de caràcter específic d'accés, amb validesa vigent, en convocatòries anteriorment realitzades a la Comunitat Valenciana.  
d) Els sol·licitants que hagen superat la prova de maduresa per a l'accés als ensenyaments esportius de règim especial.  
e) Els sol·licitants que hagen superat en altres comunitats autònomes la corresponent prova de caràcter específic d'accés, amb validesa vigent.  
f) En cas de persistir l'empat, es realitzarà l'ordenació alfabètica pel primer cognom dels sol·licitants, per a això s'efectuarà un sorteig públic de dues lletres.  
1.3.4. Per a l'accés al cicle superior, s'ordenarà segons la qualificació final dels ensenyaments conduents al títol de tècnic o tècnica esportius, en la modalitat o especialitat corresponent. En cas d'empat, es realitzarà l'ordenació alfabètica pel primer cognom dels sol·licitants, utilitzant el mateix criteri que per a l'admissió d'alumnat en ensenyaments de règim general.  
1.4. Òrgan competent  
1.4.1. El consell escolar de cada centre és l'òrgan competent per a decidir l'admissió de les persones sol·licitants, i podrà demanar-los la documentació que considere necessària per a la justificació de les situacions i circumstàncies al·legades.  
1.5. Obligacions del consell escolar  
1.5.1 Respecte al procés d'admissió el consell escolar haurà de:  
a) Fer públiques en el tauler d'informació i en la pàgina web dels mateixos centres la llista de les persones sol·licitants admeses i no admeses a cursar els ensenyaments, classificades i ordenades en funció dels criteris d'admissió establits en la present resolució, el dia 20 de setembre de 2023 per al cicle inicial i el cicle final de grau mitjà, i el cicle superior de grau superior. Aquesta llista tindrà caràcter provisional i podrà ser objecte de reclamació davant del mateix consell escolar en el termini de dos dies hàbils des que siga publicada. Transcorregut aquest termini, la llista definitiva serà exposada en els mateixos taulers i pàgina web que la llista provisional en el termini màxim de 48 hores.  
b) Resoldre les reclamacions presentades, si és el cas.  
1.6. Reserva de places  
Cada centre reservarà un percentatge de les places que s'oferisquen de cada cicle i modalitat d'ensenyament esportiu per a les persones que, reunint els requisits d'accés, acrediten alguna de les característiques a les quals fa referència l'article 30.3 del Decret 132/2012.  
1.7. Formalització de la matrícula  
1.7.1. El període per a la formalització de la matrícula per a l'alumnat de cicle inicial, cicle final de grau mitjà i el cicle superior de grau superior comprendrà del 25 al 29 de setembre de 2023, ambdós inclusivament.  
1.7.2. Cada centre docent establirà dins d'aquest període els dies de matrícula corresponents a cada cicle.  
1.7.3. Si finalitzat el període de formalització de la matrícula establit en el punt anterior no s'ha realitzat, es perdrà el dret a la plaça obtinguda.  
1.7.4. En el moment de la formalització de la matrícula, la persona sol·licitant abonarà les taxes i els preus públics establits en la legislació vigent.  
1.7.5. El resum del calendari establit en el present apartat s'adjunta com a annex I de la present resolució.  
  
Tercer. Protecció de dades  
1. Les proves d'accés específiques als cicles formatius d'ensenyaments esportius de règim especial objecte de la convocatòria requereixen el tractament de dades personals de les persones sol·licitants de l'admissió a les proves o dels seus representants legals, per la qual cosa s'apliquen les mesures i garanties regulades en la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques quant al tractament de dades personals i a la lliure circulació d'aquestes dades (RGPD), i la Llei orgànica 3/2018, de 5 de desembre, de protecció de dades personals i garantia dels drets digitals.  
2. En compliment del que disposa l'article 13 de l'RGPD, la informació en matèria de protecció de dades és la següent:  
a) Responsable del tractament:  
- Conselleria d'Educació, Cultura i Esport. Av. de Campanar, 32. 46339 València Correu electrònic: grovyoejjsmgvsanuuraunex@aav.sf.  
  
b) Delegació de Protecció de Dades de la Generalitat. Passeig de l'Albereda, 16. 46832 València. Correu electrònic: ole@vpr.hp.  
c) Finalitat del tractament: les dades personals es tractaran per a tramitar i gestionar la realització de les proves d'accés específiques als cicles formatius d'ensenyaments esportius de règim especial, expedició de certificats d'haver superat les proves i resolució de possibles reclamacions.  
d) Les bases de legitimació general aplicables al tractament de dades són les previstes en els apartats c i e de l'article 6.1 de l'RGPD (l'interés públic i l'obligació legal).  
e) Persones destinatàries de les dades: D'acord amb les lleis i per a complir una missió realitzada en interés públic o en l'exercici de poders públics conferits a la Conselleria, les dades personals podran ser comunicades tant a les plataformes autonòmiques d'interoperabilitat (PAI), per a comprovar les dades de les persones sol·licitants o situacions socioeconòmiques establides per a la baremació, com a altres administracions i institucions públiques, entre les quals es troben, sense caràcter limitatiu, òrgans de caràcter autonòmic, local, estatal i de la UE, òrgans judicials i Ministeri Fiscal, Tribunal de Comptes, Corts Valencianes, Sindicatura de Comptes, IGAE, Defensor del Poble, Síndic de Greuges, Agència Valenciana Antifrau, Delegació de Protecció de Dades i altres tercers subjectes de dret privat amb interés legítim i/o dret d'accés en el procediment. Si és el cas, les dades podran ser tractades a instàncies de la Conselleria per terceres persones encarregades del tractament.  
  
f) Les dades no seran objecte de transferències internacionals.  
g) Totes les dades sol·licitades a través del formulari de sol·licitud, així com la documentació vinculada, són necessàries per a poder tramitar la sol·licitud. La falta de comunicació d'aquestes dades a la Conselleria comportarà les conseqüències previstes per l'ordenament jurídic.  
h) Termini de conservació de dades: les dades personals es conservaran durant el temps necessari per a complir la finalitat per a la qual se sol·liciten i pels terminis establits en les normes vigents per a complir obligacions i responsabilitats legals, i seran suprimides d'acord amb el que s'estableix en la normativa d'arxius i documentació.  
i) Drets: La persona interessada té dret a sol·licitar al responsable del tractament l'accés, rectificació i supressió de les seues dades de caràcter personal, així com la limitació o oposició tant al tractament d'aquestes dades com a no ser objecte de decisions individuals automatitzades, que en el cas de la conselleria es farà de conformitat amb el que s'indica en la pàgina següent: http://www.gva.es/va/proc19970.  
  
j) A banda de qualsevol altre recurs administratiu o acció judicial, si la persona interessada considera no atesos els seus drets o vulnerat el tractament de les seues dades personals, pot reclamar davant de l'Agència Espanyola de Protecció de Dades, a través de la seu electrònica accessible en https://www.aepd.es. Així mateix, també pot formular prèviament una reclamació davant de la Delegació de Protecció de Dades de la Generalitat, de conformitat amb el que s'indica en la pàgina següent: http://www.gva.es/proc22094.  
  
Quart. Aplicació  
Les direccions territorials competents en matèria d'educació disposaran el necessari per a la correcta aplicació del que s'estableix en la present resolució.  
  
Cinqué. Incidència de despesa i aplicacions informàtiques  
L'aplicació d'aquesta resolució no podrà tindre incidència en l'increment de la dotació de tots i de cadascun dels capítols de despesa assignada a la direcció general competent en matèria d'ensenyaments esportius de règim especial i, en tot cas, haurà de ser atés amb els mitjans materials de l'esmentada unitat administrativa. Així mateix, tampoc requerirà solucions informàtiques específiques associades a la gestió de la convocatòria de les proves objecte d'aquesta resolució.  
  
Sisé  
Aquesta resolució entrarà en vigor l'endemà de ser publicada en el Diari Oficial de la Generalitat Valenciana.  
  
Seté  
De conformitat amb el que es disposa en els articles 112, 121 i 122 de la Llei 39/2015, d'1 d'octubre, del procediment administratiu comú de les administracions públiques, i l'article 68 de la Llei 5/1983, del Consell, contra el present acte, que no esgota la via administrativa, es podrà interposar un recurs d'alçada davant de la Secretaria Autonòmica d'Educació, en el termini d'un mes a comptar des de l'endemà de la publicació.  
  
València, 3 de maig de 2023.- El director general de Formació Professional i Ensenyaments de Règim Especial: Manuel Gomicia Giménez.